**Kitöltési segédlet a TOP\_PLUSZ-3.1.1-21-KO1-2022-00001 program**

**50%-os bértámogatás kérelem (de minimis) űrlapjához**

|  |  |
| --- | --- |
| **Munkáltató neve** | Írja be a munkáltató teljes nevét vagy hivatalos rövid nevét. |
| **Adószáma** | Írja be a munkáltató adószámát kötőjelekkel. |
| **Székhely címe** | Írja be a munkáltató székhely címét, az irányítószámot is. |
| **Vezető neve, beosztása** | Írja be a vezető nevét, beosztását. |
| **E-mail címe** | Írja be a munkáltató e-mail címét |
| **Pénzintézet, számlaszám (ahova a támogatást kéri)** | Számlaszám megadása 3x8 számjeggyel, kötőjelekkel, valamint a számlavezető pénzintézet megnevezése. **Csak magyarországi bankszámlaszám adható meg!** |
| **Foglalkoztatni kívánt személy neve, TAJ száma** | Írja be a foglalkoztatni kívánt álláskereső személy teljes nevét, TAJ számát (ha ismert a személy) |
| **Telephely cím** | Írja be a telephely címét, amennyiben telephelyen történik a foglalkoztatás (irányítószámmal) |
| **Ágazat, TEÁOR`25** | Írja be a munkáltató fő ágazatát és fő TEÁOR számát. |
| **Gazdálkodási forma** | Nevezze meg a munkáltató gazdálkodási formáját (pl. KFT) |
| **Kapcsolattartó neve** | Írja be azon kapcsolattartó nevét, aki kereshető a kérelem, támogatás, foglalkoztatott kapcsán. |
| **Telefonszáma, e-mail címe** | Írja be a kapcsolattartó telefonszámát, e-mail címét. |

|  |  |
| --- | --- |
| **Munkavégzés helye** | Írja be az adott telephely címét. Ha nem telephelyen, hanem meghatározott helyen fog dolgozni a foglalkoztatott (pl. stand), annak címét írja be. Mindig változó munkavégzés esetén azt a címet, ahová adminisztratív szempontból tartozik (székhely / telephely). |
| **EV esetén TAJ szám** | Egyéni vállalkozó (egyéni cég) munkáltató esetén írja be a munkaadó TAJ számát. |
| **Munkakör FEOR szerinti megnevezése** | Írja be, hogy a lelendő foglalkoztatottat milyen munkakörben szeretné alkalmazni. Pontos (4 jegyű) FEOR számot és az ahhoz tartozó elnevezést használjon! |
| **Igényelt támogatás kezdete, vége** | Írja be kérelemhez tartozó támogatás kezdő és záró dátumát év.hónap.nap. formátumokban. |
| **Tervezett foglalkoztatás** | Írja be határozott idejű foglalkoztatás esetén a kezdő és a záró dátumot év.hónap.nap. formátumokban. A foglalkoztatás lehet hosszabb, mint a támogatási időszak. Határozatlan idejű foglalkoztatás esetén kezdő dátumot és „határozatlan idejű foglalkoztatás” szöveget alkalmazzon. |
| **Bruttó bér (Ft/fő/hó)** | Írja be a leendő foglalkoztatott tervezett havi bruttó bérét. Ez az összeg ne tartalmazza a munkáltatói járulékokat, a nem rendszeres juttatásokat (pl. bónusz), sem a cafeteriát. |
| **Igényelt támogatás (Ft/fő/hó)** | Írja be leendő foglalkoztatottra igényelt támogatás havi összegét Ft-ban. Ez az összeg 2025-ben legfeljebb 436.200 Ft lehet! |
| **Napi munkaidő (óra)** | Írja be, hogy a leendő foglalkoztatottat napi hány órában kívánja alkalmazni (pl. 8 óra) |
| **A munkaadó nyilatkozik, hogy vele szemben az Áht. 48/B. § (1) bekezdése alapján összeférhetetlenség fennáll vagy sem** | A munka.hu honlapon megtalálható a támogatással kapcsolatos vármegyei döntéshozók, döntés előkészítők listája. Amennyiben Fennáll-t jelöl be (tehát az összeférhetetlenség fennáll), a kérelem mellékleteként be kell nyújtani az ezzel kapcsolatos kitöltött, cégszerűen aláírt nyilatkozatot. Egyéb esetben a „Nem áll fenn” választandó. |

|  |  |
| --- | --- |
| **Nettó létszámbővítés:**  **3 havi (nettó) átlagos statisztikai állományi létszáma (az „Útmutató munkaadó részére a nettó létszámnövekedésről” c. dokumentum 6. pontja szerint számolt)** | Írja be az útmutató alapján számolt 3 havi nettó átlagos statisztikai állományi létszámot főben |
| **A kérelem benyújtásának napján fennálló statisztikai állományi létszám** | Írja be a megfelelő létszámot főben |
| **Támogatással foglalkoztatni kívánt létszám** | Írja be, hogy a jelen kérelem keretében hány főt kíván támogatással foglalkoztatni |
| **A támogatott foglalkoztatással növelt munkavállalói létszám** | Írja ide az előző két rubrika összegét főben |
| **Vállalkozásom mezőgazdasági termékek elsődleges termelésével összefüggő tevékenységgel (is) foglalkozik.** | A megfelelő válasz jelölendő (Igen vagy Nem) |
| **Amennyiben a fenti kérdésre igen a válasz, a támogatási igény a mezőgazdasági termékek elsődleges termelését végző tevékenységhez kapcsolódik-e?** | A megfelelő válasz jelölendő (Igen vagy Nem) |
| **Amennyiben a mezőgazdasági de minimis rendelet szerinti támogatást igényelek, szabad csekély összegű (de minimis) keretem ellenőrzése céljából a Magyar Államkincstár által kiállított Hatósági bizonyítványt a kérelemmel együtt benyújtom.** | Mezőgazdasági de minimis rendelet szerinti támogatás igénylés esetén a Hatósági bizonyítvány csatolandó a benyújtandó kérelemhez. |
| **Amennyiben folyamatban van benyújtott, elbírálás alatt álló, általános de minimis vagy mezőgazdasági de minimis támogatás iránti kérelmem, akkor a kérelem ismérvei (támogatás típusa, kérelmezett összeg, kérelem beadásának időpontja) tekintetében nyilatkozatomat csatolom.** | A cégszerűen aláírt nyilatkozat csatolandó a benyújtandó kérelemhez. |
| **Nyilatkozom, hogy a kérelem benyújtását megelőző három évből álló időszakban csekély összegű (de minimis) támogatásban**  **- nem részesültem**  **- a kérelem mellékleteként benyújtásra kerülő Nyilatkozat az (EU) 2023/2831 bizottsági rendelet, az 1408/2013/EU bizottsági rendelet, és a 717/2014/EU bizottsági rendelet (továbbiakban: bizottsági rendelet) szerinti csekély összegű (de minimis) támogatás esetén c. dokumentumban részletezettek szerint részesültem (beleértve az állami foglalkoztatási szervként eljáró kormányhivataltól vagy járási (fővárosi kerületi) hivataltól kapott támogatásokat is).** | Megfelelő válasz jelölendő (nem részesültem / részesültem).  Amennyiben részesült csekély összegű támogatásban, a *Nyilatkozat az (EU) 2023/2831 bizottsági rendelet, az 1408/2013/EU bizottsági rendelet, és a 717/2014/EU bizottsági rendelet (továbbiakban: bizottsági rendelet) szerinti csekély összegű (de minimis) támogatás esetén* című, kitöltött, cégszerűen aláírt dokumentum a kérelem kötelezően benyújtandó melléklete. |
| **Kelt** | Töltse ki a keltezést (település, aláírás dátuma) |
| **A munkáltató cégszerű aláírása** | Írja alá a papíralapú példányt cégszerűen, vagy cégszerűen elektronikus aláírással. Ha nem elektronikus aláírást használ, a papíralapú példány mindenképpen aláírandó. |

Tatabánya, 2025. augusztus 13.